Нарадзілася Марыя Паўлаўна Цімінская 5 ліпеня 1937 года ў в. Вялікая Гарожа на Асіповіччыне. Сведка нямецкай карнай аперацыі 1943 года. Выхаванка Свіслацкага дзіцячага дома з 1946 года. У 1953 годзе там жа скончыла сямігодку, праз пэўны час — педагагічны інстытут. 30 гадоў працавала ў Дзераўцоўскай школе. Піша вершы, прыпеўкі, якія сама і спявае, збірае народныя выслоўі. Дыпламантка рэспубліканскага фестывалю “Звіняць цымбалы і гармонік”. У 2005 годзе выдала зборнік вершаў “На струнах маёй душы”, у якім адлюстраваны яе няпросты жыццёвы лёс, боль і радасць, каханне і смутак, замілаванне і любоў да роднае зямлі — шчырыя пачуцці сэрца, якому так хочацца цеплыні…